
I. Vispārīgā informācija

1. Iepirkuma identifikācijas numurs: RVP 2026/40.
2. Iepirkuma procedūras veids: Publisko iepirkumu likuma 9.panta kārtībā.
3. Pasūtītāja nosaukums un rekvizīti:
3.1. Rēzeknes valstspilsētas pašvaldība,
Reģ.Nr. 90000025465,
Adrese: Atbrīvošanas aleja 93, Rēzekne, LV-4601.
3.2. Rēzeknes valstspilsētas pašvaldības aģentūra "Rēzeknes Kultūras un tūrisma centrs",
Reģ.Nr. 90009923415,
Adrese: Atbrīvošanas aleja 93, Rēzekne, LV-4601.
4. Kontaktpersona: Centrālās administrācijas Iepirkumu nodaļas vadītāja Karina Mašarska, tālrunis: 64607669, 64607657, e-pasts: karina.masarska@rezekne.lv.
5. Komisija:
5.1. Iepirkumu organizē un realizē Rēzeknes valstspilsētas pašvaldības Iepirkuma komisija, turpmāk – Komisija, kura ir izveidota ar 2026.gada 17.februāra Rēzeknes valstspilsētas pašvaldības domes lēmumu Nr. 241.
6. Finansējums:
6.1. Iepirkuma priekšmets tiks finansēts no Rēzeknes valstspilsētas pašvaldības un Rēzeknes valstspilsētas pašvaldības aģentūras "Rēzeknes Kultūras un tūrisma centrs" budžeta līdzekļiem. 
7. Informācijas apmaiņa:
7.1. Saziņa starp Komisiju un ieinteresētajiem piegādātājiem iepirkuma ietvaros notiek valsts valodā, rakstiski, elektroniski (izmantojot e-pastu vai Elektronisko iepirkumu sistēmas, turpmāk – EIS, e-konkursu apakšsistēmu www.eis.gov.lv). Pa e-pastu sūtītā informācija uzskatāma par saņemtu, ja nolikuma 4.punktā norādītā kontaktpersona nosūtījusi apstiprinošu e-pasta atbildes vēstuli tās sūtītājam 1 (vienas) darba dienas laikā.
7.2. Pēc darba laika[footnoteRef:1] beigām sūtītā informācija ir uzskatāma par saņemtu nākamajā darba dienā. [1:  Darba laiks – darba dienās no plkst. 8:00 līdz 16:30] 

7.3. Mutvārdos sniegtā informācija iepirkuma procedūras ietvaros nav saistoša.
7.4. Ja piegādātājs ir laicīgi pieprasījis papildu informāciju par iepirkuma procedūras dokumentos iekļautajām prasībām, Komisija to sniedz 3 (triju) darbdienu laikā, bet ne vēlāk kā 4 (četras) dienas pirms piedāvājumu iesniegšanas termiņa beigām.
7.5. Papildu informāciju Komisija nosūta piegādātājam, kas uzdevis jautājumu, un vienlaikus ievieto šo informāciju EIS e-konkursu apakšsistēmā, tiešsaistē www.eis.gov.lv, pie attiecīgās iepirkuma procedūras.
8. Iespējas saņemt iepirkuma procedūras dokumentus un ar tiem iepazīties:
8.1. Internetā: EIS e-konkursu apakšsistēmā, tiešsaistē www.eis.gov.lv pie attiecīgās iepirkuma procedūras.
8.2. Klātienē uz vietas: Rēzeknes valstspilsētas pašvaldības 130.kabinetā, darba dienās no plkst. 8:00 līdz 16:30, iepriekš informējot pa tālruni – 64607669.
8.3. Drukātā veidā: Komisija nodrošina iepirkuma procedūras dokumentu izsniegšanu 3 (triju) darbdienu laikā pēc dokumentu pieprasījuma saņemšanas, ja šāds pieprasījums iesniegts laikus pirms piedāvājumu iesniegšanas termiņa beigām. Dokumentu pieprasījumu izdara nosūtot vēstuli pa e-pastu, kas adresēta nolikuma 4.punktā norādītai kontaktpersonai.
8.4. Piegādātājam jāseko līdzi turpmākajiem iespējamiem grozījumiem nolikumā, iespējamām Komisijas sniegtajām atbildēm uz piegādātāju jautājumiem, kas tiks publicētas EIS e-konkursu apakšsistēmā, tiešsaistē www.eis.gov.lv, kā arī jebkādai citai papildu informācijai, kas tiks publicēta EIS e-konkursu apakšsistēmā, tiešsaistē www.eis.gov.lv un/vai Iepirkumu uzraudzības biroja, turpmāk – IUB, tīmekļvietnē.

II. Informācija par piedāvājuma noformēšanas, iesniegšanas un atvēršanas kārtību

9. Piedāvājuma noformējuma prasības:
9.1. Piedāvājumā jāiekļauj šādi dokumenti:
9.1.1. Pieteikums par piedalīšanos iepirkumā (nolikuma 1.pielikums);
9.1.2. Informācija par piegādātāju apvienības dalībniekiem, ja pretendents ir piegādātāju apvienība (nolikuma 2.pielikums);
9.1.3. Informācija par apakšuzņēmējiem un personām, uz kuru iespējām pretendents balstās, ja šāda iespēja tiek izmantota (nolikuma 3.pielikums);
9.1.4. Informācija par iesaistīto personālu un tā kvalifikāciju (nolikuma 4.pielikums);
9.1.5. Zvērinātā revidenta apliecinājums (nolikuma 15.3.1.punkts);
9.1.6. Tehniskais-finanšu piedāvājums (nolikuma 5.pielikums, nolikuma 22.punkts);
9.1.7. Apliecinājums par neatkarīgi izstrādātu piedāvājumu (nolikuma 9.pielikums);
9.1.8. Citi dokumenti, kas neietilpst citās satura sadaļās (ja attiecināms).
9.2. Piedāvājums jāiesniedz latviešu valodā. Ja kāds dokuments ir svešvalodā, tad jāpievieno šī dokumenta tulkojums latviešu valodā ar apliecinājumu par tulkojuma pareizību.
9.3. Dokumentu kopijas jāapliecina normatīvajos aktos noteiktajā kārtībā. Ja Komisijai radīsies šaubas par iesniegtā dokumenta kopijas autentiskumu, tā būs tiesīga pieprasīt, lai pretendents uzrāda dokumenta oriģinālu.
9.4. Pretendents ir tiesīgs visu iesniegto dokumentu atvasinājumu un tulkojumu pareizību apliecināt ar vienu apliecinājumu.
9.5. Dokumentiem jābūt skaidri salasāmiem, lai izvairītos no jebkādiem pārpratumiem. Vārdiem un skaitļiem jābūt bez iestarpinājumiem vai labojumiem.
9.6. Ja pastāvēs jebkāda veida pretrunas starp skaitlisko vērtību apzīmējumiem ar vārdiem un skaitļiem, noteicošais būs apzīmējums ar vārdiem (gadījumā, ja piedāvājumā tiks pieļautas aritmētiskās kļūdas, tad Komisija tās izlabos un ņems vērā labotās vērtības).
9.7. Ja piedāvājums satur komercnoslēpumu un/vai konfidenciālu informāciju, kuru Komisija nedrīkst atklāt, - jānorāda, kura informācija uzskatāma par komercnoslēpumu un/vai konfidenciālu.
9.8. Pretendents pirms piedāvājumu iesniegšanas termiņa beigām var grozīt vai atsaukt iesniegto piedāvājumu.
10. Piedāvājumu iesniegšanas vieta un kārtība:
10.1. Piedāvājums jāiesniedz elektroniski, EIS e-konkursu apakšsistēmā, tiešsaistē www.eis.gov.lv:
10.1.1. izmantojot apakšsistēmā piedāvātos rīkus un aizpildot ievietotās veidlapas (formas);
vai
10.1.2. dokumentus sagatavojot ārpus apakšsistēmas un augšupielādējot apakšsistēmā.
10.2. Gadījumā, ja pretendents iesniegs dokumentus (failus) formātā, kas ir nelasāms ar Komisijai pieejamo programatūru, tie netiks vērtēti un tiks uzskatīti par neiesniegtiem.
NB! Ar Komisijai pieejamo programatūru ir lasāmi šādu formātu dokumenti: .doc /.docx; .rtf; .xls/.xlsx; pdf ; .jpg; .png un .edoc, kā arī .zip un .7z formātos arhivētas mapes.
10.3. Piedāvājums jāiesniedz par vienu vai vairākām iepirkuma daļām.
10.4. Pretendents nav tiesīgs iesniegt piedāvājuma variantus.
10.5. Piedāvājums jāsagatavo tā, lai:
10.5.1. nekādā veidā netiktu apdraudēta EIS e-konkursu apakšsistēmas darbība, tostarp piedāvājums nedrīkst saturēt datorvīrusus un citas kaitīgas programmas vai to ģeneratorus;
10.5.2. Komisijai nebūtu ierobežota piekļuve piedāvājumā ietvertajai informācijai.
10.6. Piedāvājums neatvērts tiks nodots vai nosūtīts atpakaļ tā iesniedzējam, ja:
10.6.1. piedāvājums iesniegts pēc iesniegšanas termiņa beigām;
10.6.2. piedāvājums iesniegts ārpus EIS e-konkursu apakšsistēmas.
10.7. Pretendenta piedāvājumu paraksta persona ar pārstāvības tiesībām. Ja dokumentus paraksta pilnvarotā persona, piedāvājuma atlases dokumentiem pievieno attiecīgās pilnvaras oriģinālu vai apliecinātu kopiju. Pilnvarā precīzi jānorāda pilnvarotajai personai piešķirto tiesību apjoms. Šis nosacījums attiecas arī uz dokumentiem, ko paraksta apakšuzņēmējs vai persona, uz kuras iespējām pretendents balstās.
10.8. Ja piedāvājumu nav parakstījusi persona ar pārstāvības tiesībām, tas tiks noraidīts.
11. Piedāvājumu iesniegšanas datums un laiks, piedāvājumu atvēršanas vieta, datums, laiks un kārtība:
11.1. Piedāvājumu iesniegšanas un atvēršanas termiņu skatīt EIS e-konkursu apakšsistēmas Rēzeknes valstspilsētas pašvaldības pircēja profilā www.eis.gov.lv/EKEIS/Supplier/Organizer/19098 pie attiecīgā iepirkuma un IUB tīmekļvietnē www.info.iub.gov.lv paziņojumā ar id. Nr. RVP 2026/40 "Paziņojums par plānoto līgumu". 
11.2. Piedāvājumu atvēršana notiks EIS e-konkursu apakšsistēmā.
11.3. Piedāvājumu atvēršanas sēde ir atklāta un tās procesam var sekot līdzi EIS e-konkursu apakšsistēmā.
11.4. Ja pretendents, piedāvājuma datu aizsardzībai, izmantojis piedāvājuma šifrēšanu, pretendentam ne vēlāk kā 15 (piecpadsmit) minūtes pēc piedāvājuma iesniegšanas termiņa beigām Komisijai jāiesniedz elektroniskā atslēga ar paroli šifrētā dokumenta atvēršanai.

III. Informācija par iepirkuma priekšmetu

12. Iepirkuma priekšmets:
12.1. Iepirkuma priekšmets – Finanšu revīzijas pakalpojuma sniegšana Rēzeknes valstspilsētas pašvaldībai.
12.2. Iepirkuma priekšmets ir sadalīts 2 (divās) daļās:
12.2.1.  1.iepirkuma daļa – "Finanšu revīzijas pakalpojums Rēzeknes valstspilsētas pašvaldībai";
12.2.2.  2.iepirkuma daļa – "Finanšu revīzijas pakalpojums Rēzeknes valstspilsētas pašvaldības aģentūrai "Rēzeknes Kultūras un tūrisma centrs"". 
12.3. Iepirkuma CPV kods: 79212100-4 (Finanšu revīzijas pakalpojumi).
12.4. Paredzamā līgumcena ir līdz 41 000,00 euro bez pievienotās vērtības nodokļa, turpmāk – PVN, kura sastāv no:
12.4.1.  Paredzamās līgumcenas 1.iepirkuma daļai – līdz 40 000,00 euro bez PVN;
12.4.2.  Paredzamās līgumcenas 2.iepirkuma daļai – līdz 1 000,00 euro bez PVN.
13. Tehniskā specifikācija:
13.1. Tehniskā specifikācija atrodas nolikuma 6. un 7.pielikumā, kas ir pieejami Rēzeknes valstspilsētas pašvaldības pircēja profilā EIS e-konkursu apakšsistēmā, tiešsaistē www.eis.gov.lv/EKEIS/Supplier/Organizer/19098, pie attiecīgā iepirkuma. 
13.2. Iepirkuma līgumā (šeit – projektā) noteiktās prasības attiecībā uz pakalpojuma sniegšanu ir uzskatāmas par tehnisko specifikāciju sastāvdaļu.
13.3. Tehniskās specifikācijas ir aktualizētas 2026.gada jūnijā. 
14. Līguma izpildes laiks, vieta un citi noteikumi:
14.1. Iepirkuma rezultātā tiks slēgts iepirkuma līgums. Ja pretendents, kuram piešķirtas līguma slēgšanas tiesības, atteiksies slēgt iepirkuma līgumu ar Pasūtītāju noteiktajā laikā, Komisija būs tiesīga pieņemt lēmumu iepirkuma līguma slēgšanas tiesības piešķirt nākamajam pretendentam, kurš piedāvājis saimnieciski izdevīgāko piedāvājumu, vai pārtraukt iepirkuma procedūru, neizvēloties nevienu piedāvājumu. Ja pieņemts lēmums līguma slēgšanas tiesības piešķirt nākamajam pretendentam, kurš piedāvājis saimnieciski visizdevīgāko piedāvājumu, bet tas atsakās slēgt iepirkuma līgumu, Komisija pieņem lēmumu pārtraukt iepirkuma procedūru, neizvēloties nevienu piedāvājumu.
14.2. Līguma izpildes vieta: Rēzekne.
14.3. Līguma izpildes laiks: 
14.3.1.  1.iepirkuma daļā – 12 (divpadsmit) mēneši no līguma noslēgšanas dienas;
14.3.2.  2.iepirkuma daļā – 6 (seši) mēneši no līguma noslēgšanas dienas.

IV. Prasības pretendentam un iesniedzamie dokumenti

15. Prasības un iesniedzamie dokumenti, lai novērtētu pretendenta atbilstību: 
	15.1. Prasības attiecībā uz pretendenta iespējām veikt profesionālo darbību:

	Prasība:
	Iesniedzamais dokuments:

	15.1.1. Pretendents var būt jebkura fiziskā vai juridiskā persona, kā arī šādu personu apvienība jebkurā to kombinācijā, kas attiecīgi piedāvā sniegt pasūtītājam nepieciešamus pakalpojumus un ir iesniegusi piedāvājumu atbilstoši šī nolikuma prasībām.
Pretendents var balstīties uz citu personu spējām, lai apliecinātu, ka tā kvalifikācija atbilst nolikumā noteiktajām prasībām, kā arī piesaistīt apakšuzņēmējus, uzdodot tiem veikt noteiktas līguma daļas.
NB! Apakšuzņēmējs ir pretendenta nolīgta persona vai savukārt tās nolīgta persona, kura sniedz pakalpojumus iepirkuma līguma izpildei.
	a) Pretendenta pieteikums par piedalīšanos iepirkumā (nolikuma 1.pielikums).
b) Informācija par apakšuzņēmējiem, ja pretendents tādus piesaista (nolikuma 3.pielikums).
c) Ja pretendents ir piegādātāju apvienība, papildus jāiesniedz piegādātāju apvienības dalībnieku, kas plāno piedalīties iepirkuma līguma izpildē, ja pretendentam tiks piešķirtas līguma slēgšanas tiesības, apliecinājumi par piekrišanu piedalīties iepirkuma procedūrā.
d) Piedāvājumu vērtēšanas gaitā Komisija ir tiesīga pieprasīt, lai pretendents iesniedz apliecinājumu tam, ka piedāvājumu izstrādājis neatkarīgi (saskaņā ar nolikuma 9.pielikumu), ja tas nav sākotnēji ietverts piedāvājumā.

	15.1.2. Pretendents ir reģistrēts, licencēts vai sertificēts atbilstoši attiecīgās valsts normatīvo aktu prasībām un ir tiesīgs sniegt pasūtītājam nepieciešamo pakalpojumu. 
Latvijā reģistrētam pretendentam ir jābūt reģistrētam Latvijas Republikas Uzņēmumu reģistrā vai Valsts ieņēmumu dienesta Nodokļu maksātāju reģistrā, kā arī Zvērinātu revidentu vai komercsabiedrību reģistrā.

Šī prasība attiecas arī uz norādītajiem apakšuzņēmējiem un personām, uz kuru iespējām pretendents balstās.



	a) Pasūtītājs patstāvīgi pārbaudīs konkrētās prasības izpildi attiecībā uz Latvijas Republikas Uzņēmumu reģistrā vai Valsts ieņēmumu dienesta Nodokļu maksātāju reģistrā reģistrēto pretendentu, tā apakšuzņēmējiem un personām, uz kuru iespējām pretendents balstās, iegūstot informāciju publiskajās datubāzēs www.ur.gov.lv vai Valsts ieņēmumu dienesta Nodokļu maksātāju reģistrā. Atsevišķi dokumenti Latvijas Republikas Uzņēmumu reģistrā vai Valsts ieņēmumu dienesta Nodokļu maksātāju reģistrā reģistrētiem pretendentiem, to apakšuzņēmējiem un personām, uz kuru iespējām pretendents balstās, nav jāsniedz.
b) Papildus Pasūtītājs patstāvīgi pārbaudīs konkrētās prasības izpildi publiskajā datubāzē http://www.lzra.lv. 
c) Ārvalstī reģistrētam pretendentam, tā apakšuzņēmējiem un personām, uz kuru iespējām pretendents balstās, kas nav reģistrēts Latvijas Republikas Uzņēmumu reģistrā vai Valsts ieņēmumu dienesta Nodokļu maksātāju reģistrā, vai Latvijas zvērinātu revidentu vai komercsabiedrību  reģistrā, reģistrācijas fakts ir jāapliecina atbilstoši attiecīgās valsts nosacījumiem (piemēram, pievienojot attiecīgajā ārvalstī reģistrācijas/ licencēšanas/ sertificēšanas faktu apliecinoši dokumenti, ja attiecīgās valsts normatīvie akti tādu pieprasa, vai norādot publiski pieejamu reģistru, kur pasūtītājs varētu pārliecināties par reģistrācijas faktu).

	15.1.3.Pretendentam ir spēkā esoša civiltiesiskās atbildības apdrošināšanas polise, kur noteiktais civiltiesiskās atbildības apdrošināšanas limits nav zemāks par Ministru kabineta 15.07.2025. noteikumos Nr.432 "Noteikumi par zvērināta revidenta un zvērinātu revidentu komercsabiedrības profesionālās darbības civiltiesiskās atbildības apdrošināšanas kārtību un minimālo atbildības limitu"[footnoteRef:2] noteikto minimālo limitu. [2:  Ministru kabineta 2025. gada 15. jūlija noteikumi Nr. 432 "Noteikumi par zvērināta revidenta un zvērinātu revidentu komercsabiedrības profesionālās darbības civiltiesiskās atbildības apdrošināšanas kārtību un minimālo atbildības limitu". https://likumi.lv/ta/id/361934 ] 

	Pretendentam jāiesniedz spēkā esoša civiltiesiskās atbildības apdrošināšanas polise vai tās kopija.

	15.1.4. Pretendents apliecina, ka iepirkuma līguma izpildē nebūs:
a) ietvertas Krievijas Federācijas un Baltkrievijas Republikas izcelsmes preces un pakalpojumi[footnoteRef:3]; [3:  Atbilstoši Publisko iepirkumu likuma 2.2 panta noteikumiem, https://likumi.lv/ta/id/287760#p2_2 ] 

b) iesaistītas Padomes Regulas (ES) 2022/576 (2022.gada 8.aprīlis), ar kuru groza Regulu (ES) Nr. 833/2014 par ierobežojošiem pasākumiem saistībā ar Krievijas darbībām, kas destabilizē situāciju Ukrainā, noteikumu 5.k panta 1.punktā minētās personas[footnoteRef:4]. [4:  Padomes Regula (ES) 2022/576 (2022. gada 8. aprīlis), ar kuru groza Regulu (ES) Nr. 833/2014 par ierobežojošiem pasākumiem saistībā ar Krievijas darbībām, kas destabilizē situāciju Ukrainā, 
https://eur-lex.europa.eu/legal-content/LV/TXT/?uri=CELEX:32022R0576#ntr*7-L_2022111LV.01000101-E0010] 

	Pretendenta pieteikums par piedalīšanos iepirkumā, kas satur minētos apliecinājumus, un ir parakstīts (nolikuma 1.pielikums).

	15.2. Prasības attiecībā uz pretendenta saimniecisko un finansiālo stāvokli: netiek izvirzītas

	15.3. Prasības attiecībā uz pretendenta tehniskajām un profesionālajām spējām:

	Prasība:
	Iesniedzamais dokuments:

	15.3.1. Pretendentam līguma izpildē jāiesaista šāds personāls (speciālists):

Sertificēts zvērināts revidents, kuram pēdējo 3 (trīs) gadu laikā (2023., 2024., 2025. gadi un 2026.gada posms līdz piedāvājumu iesniegšanas dienai) ir pieredze vismaz 1 (vienas) valsts iestādes, pašvaldības vai pašvaldības iestādes gada pārskata revīzijas veikšanā.
	a) Informācija par līguma izpildē iesaistīto speciālistu un tā pieredzi saskaņā ar 4.pielikumu. To aizpildot, jāņem vērā veidlapā sniegtie norādījumi un skaidrojumi, kā arī noteikumi papildu dokumentu iesniegšanai.
b) Pasūtītājs patstāvīgi pārbaudīs speciālista sertifikāta esamības faktu, iegūstot informāciju publiskajā datu bāzē  https://lzra.lv/. 
c) Piedāvātā zvērinātā revidenta pašrocīgi vai ar drošu elektronisko parakstu parakstīts apliecinājums brīvā formā par to, ka attiecīgais revidents nodrošinās pakalpojuma sniegšanu Rēzeknes valstspilsētas pašvaldībai, ja pretendents iegūs līguma slēgšanas tiesības.

	15.3.2. Ja pretendents balstās uz citu personu tehniskajām un profesionālajām iespējām, tam jāpierāda pasūtītājam, ka tā rīcība būs nepieciešamie resursi.
NB! Atbilstoši Publisko iepirkumu likuma 46.panta ceturtās daļas noteikumiem piegādātājs, lai apliecinātu profesionālo pieredzi vai pasūtītāja prasībām atbilstoša personāla pieejamību, var balstīties uz citu personu iespējām tikai tad, ja šīs personas veiks būvdarbus vai sniegs pakalpojumus, kuru izpildei attiecīgās spējas ir nepieciešamas.
	Jāiesniedz nolikuma 3.pielikumā esošais dokuments. To aizpildot, jāņem vērā veidlapā sniegtie norādījumi un skaidrojumi, kā arī noteikumi papildu dokumentu iesniegšanai.


16. Eiropas vienotais iepirkuma procedūras dokuments (ESPD):
16.1. Komisija pieņem ESPD kā sākotnējo pierādījumu atbilstībai paziņojumā par līgumu vai iepirkuma procedūras dokumentos noteiktajām pretendentu un kandidātu atlases prasībām. Ja piegādātājs izvēlējies iesniegt Eiropas vienoto iepirkuma procedūras dokumentu, lai apliecinātu, ka tas atbilst paziņojumā par līgumu vai iepirkuma procedūras dokumentos noteiktajām pretendentu un kandidātu atlases prasībām, tas iesniedz šo dokumentu arī par katru personu, uz kuras iespējām tas balstās, lai apliecinātu, ka tā kvalifikācija atbilst paziņojumā par līgumu vai iepirkuma procedūras dokumentos noteiktajām prasībām, un par tā norādīto apakšuzņēmēju, kura veicamo būvdarbu vai sniedzamo pakalpojumu vērtība ir vismaz 10 000 euro. Piegādātāju apvienība iesniedz atsevišķu Eiropas vienoto iepirkuma procedūras dokumentu par katru tās dalībnieku.
16.2. Piegādātājs var Komisijai iesniegt Eiropas vienoto iepirkuma procedūras dokumentu, kas ir bijis iesniegts citā iepirkuma procedūrā, ja apliecina, ka tajā iekļautā informācija ir pareiza.
16.3. Komisijai jebkurā iepirkuma procedūras stadijā ir tiesības prasīt, lai pretendents un kandidāts iesniedz visus vai daļu no dokumentiem, kas apliecina atbilstību paziņojumā par līgumu vai iepirkuma procedūras dokumentos noteiktajām pretendentu un kandidātu atlases prasībām. Komisija nepieprasa tādus dokumentus un informāciju, kas ir tā rīcībā vai ir pieejama publiskās datubāzēs.
16.4. Eiropas vienotā iepirkuma procedūras dokumenta piemērošanas kārtību iepirkuma procedūrās nosaka Ministru kabinets. Eiropas vienotā iepirkuma procedūras dokumenta veidlapu paraugus nosaka Eiropas Komisijas 2016.gada 5.janvāra Īstenošanas regula 2016/7, ar ko nosaka standarta veidlapu Eiropas vienotajam iepirkuma procedūras dokumentam.
16.5. Minētā regula ir pieejama internetā, tiešsaistē: http://eur-lex.europa.eu/legal-content/LV/TXT/PDF/?uri=CELEX:32016R0007&from=LV.
16.6. Vienotā dokumenta teksta datne ir pieejama: http://espd.eis.gov.lv/. 
16.7. Piegādātājs Vienotajā dokumentā aizpilda prasīto informāciju no I. līdz VI. daļai.
16.8. Komisijai jebkurā Konkursa stadijā ir tiesības prasīt, lai pretendents iesniedz visus vai daļu no dokumentiem, kas apliecina atbilstību paziņojumā par līgumu vai Konkursa dokumentos noteiktajām pretendentu atlases prasībām. Komisija nepieprasa tādus dokumentus un informāciju, kas ir tā rīcībā vai ir pieejama publiskās datubāzēs.

V. Prasības piegādātāju apvienībai

15. Piedāvājumu var iesniegt piegādātāju apvienības, ievērojot šādus noteikumus:
15.1. Prasību attiecībā uz pretendenta tehniskām un profesionālām spējām (15.3.1. apakšpunkts) piegādātāju apvienība var izpildīt, apvienojot līguma izpildē iesaistāmo personālu, tas ir, katrs no dalībniekiem var iesaistīt savus speciālistus ar prasībām atbilstošu profesionālo kvalifikāciju un pieredzi (ja prasība attiecībā uz speciālista pieredzi ir izvirzīta). Nedrīkst piedāvāt divus vai vairākus prasībām daļēji atbilstošus speciālistus. 
NB! Balstīšanās uz cita piegādātāju apvienības dalībnieka speciālistu nedrīkst būt formāla, tas, piemēram, var nozīmēt, ka speciālists (kurš tika izvirzīts prasības izpildei) būs reāli jāiesaista līguma izpildē, tas ir, darbu veikšanā.
15.2. Gadījumā, ja piegādātāju apvienībai tiks piešķirtas līguma slēgšanas tiesības, tai pirms iepirkuma līguma noslēgšanas būs jāizveido personālsabiedrība vai jānoslēdz sabiedrības līgums, vienojoties par apvienības dalībnieku atbildības sadalījumu.

VI. Prasības apakšuzņēmēju piesaistīšanai

16. Apakšuzņēmēja norādīšana piedāvājumā:
16.1. Pretendentam piedāvājumā jānorāda visi tie apakšuzņēmēji, kuru pakalpojumu vērtība ir vismaz 10 000,00 euro, un katram šādam apakšuzņēmējam izpildei nododama iepirkuma līguma daļa. Lai izpildītu minēto prasību, pretendentam:
16.1.1. Jāiesniedz dokumenti, kas noslēgti ar pretendentu un apliecina katra apakšuzņēmēja gatavību veikt tam izpildei nodotās līguma daļas (viens dokuments no norādītajiem):
16.1.1.1. apliecināta sadarbības līguma kopija konkrētā līguma izpildē, kurā konkrēti norādīti apakšuzņēmēja pienākumi un veicamie darbi, kā arī to apjoms un vērtība;
16.1.1.2. apakšuzņēmēja pārstāvja piekrišanas raksts (apliecinājums), kurā konkrēti uzskaitīti apakšuzņēmēja veicamie darbi, kā arī to vērtība.
16.1.2. Jānorāda informācija par apakšuzņēmēju uzņemto saistību apjomu (nolikuma 3.pielikums).
16.2. Apakšuzņēmēja pakalpojumu kopējo vērtību nosaka, ņemot vērā apakšuzņēmēja un visu attiecīgā iepirkuma ietvaros tā saistīto uzņēmumu pakalpojumu vērtību. Par saistīto uzņēmumu uzskata kapitālsabiedrību, kurā saskaņā ar koncerna statusu nosakošajiem normatīvajiem aktiem apakšuzņēmējam ir izšķirošā ietekme vai kurai ir izšķirošā ietekme apakšuzņēmējā, vai kapitālsabiedrību, kurā izšķirošā ietekme ir citai kapitālsabiedrībai, kurai vienlaikus ir izšķirošā ietekme attiecīgajā apakšuzņēmējā.
16.3. Jānorāda arī apakšuzņēmēja apakšuzņēmējs, kura pakalpojumu vērtība ir vismaz 10 000,00 euro.

VII. Piedāvājuma izvērtēšanas kritērijs un piedāvājumu vērtēšanas kārtība

17. Piedāvājuma izvērtēšanas kritērijs:
17.1. Komisija piešķirs līguma slēgšanas tiesības saimnieciski visizdevīgākajam piedāvājumam, kurš tiks noteikts, ņemot vērā tikai cenu (piedāvājums ar viszemāko cenu).
17.2. Gadījumā, ja pretendentu, kuriem būtu piešķiramas līguma slēgšanas tiesības, piedāvājuma kopējās cenas (piedāvātās līgumcenas) būs vienādas, līguma slēgšanas tiesības tiks piešķirtas atklātas izlozes kārtībā.
18. Piedāvājumu vērtēšanas kārtība:
18.1. Tehnisko-finanšu piedāvājumu vērtēšana.
18.2. Kvalifikācijas atbilstības pārbaude.
19. [bookmark: _Hlk33448503][bookmark: _Hlk66700811]Tehniskais - finanšu piedāvājums:
19.1. Tehnisko-finanšu piedāvājumu veido pretendenta aizpildīta tehniskā-finanšu piedāvājuma forma (nolikuma 5.pielikums). Tehniskajam-finanšu piedāvājumam jābūt parakstītam. Pretendents ir tiesīgs pats izvēlēties paraksta veidu – parakstīt ar drošu elektronisko parakstu un pievienot piedāvājumam elektronisko dokumentu, parakstīt pašrocīgi un piedāvājumā pievienot skenētu dokumentu vai parakstīt tikai ar EIS piedāvāto sistēmas parakstu.
19.2. Parakstot tehnisko-finanšu piedāvājuma formu, pretendents:
19.2.1. apliecina, ka ir iepazinies ar nolikuma, tehniskās specifikācijas (darba uzdevuma) prasībām un iepirkuma līguma projekta nosacījumiem;
19.2.2. apliecina, ka tā rīcībā ir visi nepieciešamie resursi savlaicīgai un kvalitatīvai līguma izpildei (atbilstoši tehniskās specifikācijas (darba uzdevuma) prasībām);
19.2.3. apņemas izpildīt tehniskās specifikācijas (darba uzdevuma) prasības;
19.2.4. apņemas ievērot līguma nosacījumus.
19.3. Tehniskajā-finanšu piedāvājumā ir jānorāda kopējā piedāvāta cena par visu iepirkuma priekšmetu ar ne vairāk kā 2 (divām) zīmēm aiz komata. Piedāvājuma cena tehniskajā – finanšu piedāvājumā jāizsaka euro, bez pievienotās vērtības nodokļa (PVN).
19.4. Piedāvājuma cenā jāietver visi izdevumi, kas saistīti ar piegādes veikšanu, nodokļi, nodevas un maksājumi, un visas saprātīgi paredzamās ar konkrētā līguma izpildi saistītās izmaksas, izņemot PVN. Papildu izmaksas, kuras pretendents nav ievērtējis, paredzējis, iekļāvis un norādījis tehniskajā-finanšu piedāvājumā, netiks ņemtas vērā noslēdzot iepirkuma līgumu.
20. Tehniskā-finanšu piedāvājuma vērtēšana:
20.1. Komisija veiks pretendentu tehnisko-finanšu piedāvājumu vērtēšanu nolūkā noskaidrot pretendentu, kuram būtu piešķiramas līguma slēgšanas tiesības.
20.2. Pretendenta piedāvājums tiks noraidīts, ja:
20.2.1. tehniskais-finanšu piedāvājums nav iesniegts;
20.2.2. tehniskajā-finanšu piedāvājumā nav norādītas vismaz vienas pozīcijas izmaksas;
20.2.3. piedāvājumu vērtēšanas laikā pretendents groza sākotnējo tehnisko-finanšu piedāvājumu;
20.2.4. tehniskajā-finanšu piedāvājumā ietvertā informācija ir neskaidra vai nepilnīga, un šādu informāciju nav iespējams pieprasīt no pretendenta piedāvājumu vērtēšanas laikā, nodrošinot vienlīdzīgu attieksmi pret visiem pretendentiem.
20.3. Gadījumā, ja piedāvātā līgumcena pārsniegs paredzamo līgumcenu attiecīgajā iepirkuma daļā, Komisija būs tiesīga noraidīt piedāvājumu.
20.4. Tehniskajā-finanšu piedāvājumā pieļautās aritmētiskās kļūdas labos Komisija, par to paziņojot pretendentam. Vērtējot tehnisko-finanšu piedāvājumu, Komisija ņems vērā veiktos labojumus.
20.5. Ja Komisijai piedāvājums šķitīs nepamatoti lēts, tā rīkosies Publisko iepirkumu likuma 53.pantā noteiktajā kārtībā.
21. Kvalifikācijas atbilstības pārbaude:
21.1. Komisija veiks kvalifikācijas atbilstības pārbaudi, vērtējot piedāvājumā ietverto vai pretendenta iesniegto informāciju un/ vai pārbaudot informāciju publiski pieejamos reģistros, tam pretendentam, kuram pirmšķietami būtu piešķiramas iepirkuma līguma slēgšanas tiesības.
21.2. Pretendenta piedāvājums tiks noraidīts, ja:
21.2.1. pretendents neatbilst nolikumā noteiktajām kvalifikācijas prasībām (vismaz vienai);
21.2.2. kvalifikācijas atbilstības pārbaudes laikā pretendents groza sākotnējo piedāvājumu;
21.2.3. pretendents ir sniedzis nepatiesu informāciju;
21.2.4. pretendenta piedāvājumā ietvertā informācija ir neskaidra vai nepilnīga, un šādu informāciju nav iespējams pieprasīt no pretendenta piedāvājumu vērtēšanas laikā, nodrošinot vienlīdzīgu attieksmi pret visiem pretendentiem.
21.3. Ja pretendenta piedāvājums tiek noraidīts pretendentu kvalifikācijas atbilstības pārbaudē, Komisija pārbaudi veic attiecībā uz nākamo pretendentu, kuram pirmšķietami būtu piešķiramas iepirkuma līguma slēgšanas tiesības attiecīgajā iepirkuma daļā.

VIII. Pretendentu izslēgšanas iemesli, to pārbaudes kārtība

22. Pretendentu izslēgšanas iemesli un to pārbaudes kārtība:
22.1. Komisija norāda, ka Publisko iepirkumu likuma 9.panta astotajā daļā un Starptautisko un Latvijas Republikas nacionālo sankciju likuma 11.1 panta pirmajā daļā ir noteikti pretendentu izslēgšanas iemesli. 
22.2. Komisija norāda, ka: 
22.2.1. attiecībā uz Publisko iepirkumu likumu 9.panta astotajā daļā noteiktajiem izslēgšanas iemesliem informācija tiks pārbaudīta Publisko iepirkumu likuma 42.panta otrās daļas 1., 2., 3., 4. un 11.punktā un 42.panta trešajā daļā noteiktajā kārtībā, kā arī ievērojot Publisko iepirkumu likuma 43.panta noteikumus;
22.2.2. attiecībā uz Starptautisko un Latvijas Republikas nacionālo sankciju likuma 11.1 panta pirmajā daļā noteiktajiem izslēgšanas iemesliem informācija tiks pārbaudīta Ārlietu ministrijas mājaslapā pieejamās datubāzēs. 
22.3. Pamatojoties uz Publisko iepirkumu likuma pārējās noteikumu 28.punkta 2.apakšpunktu[footnoteRef:5], Komisija neveiks Publisko iepirkumu likuma 42.panta otrajā daļā noteikto izslēgšanas iemeslu pārbaudi attiecībā uz personām, kurām pretendentā ir izšķirošā ietekme uz līdzdalības pamata normatīvo aktu par koncerniem izpratnē, un pretendenta patiesa labuma guvēju. [5:  Publisko iepirkumu likums, 28.punkts. https://likumi.lv/ta/id/287760#p-1514411 ] 


IX. Cita informācija

23. Pielikumu saraksts:
23.1. Nolikumam ir pievienoti 9 (deviņi) pielikumi, kas ir tā neatņemamas sastāvdaļas:
23.1.1. Pieteikums par piedalīšanos iepirkumā ar id.Nr. RVP 2026/40;
23.1.2. Informācijas veidlapa par piegādātāju apvienības dalībniekiem;
23.1.3. Informācijas veidlapa par apakšuzņēmējiem un personām, uz kuru iespējām pretendents balstās;
23.1.4. Informācijas veidlapa par iesaistīto personālu un tā pieredzi;
23.1.5. Tehniskais-finanšu piedāvājums;
23.1.6. Tehniskā specifikācija 1.iepirkuma daļai;
23.1.7. Tehniskā specifikācija 2.iepirkuma daļai;
23.1.8. Iepirkuma līguma projekts;
23.1.9. Apliecinājums par neatkarīgi izstrādātu piedāvājumu.

Komisija informē, ka visi nolikuma pielikumi ir pieejami Rēzeknes valstspilsētas pašvaldības pircēja profilā EIS e-konkursu apakšsistēmā, tiešsaistē www.eis.gov.lv/EKEIS/Supplier/Organizer/19098 pie atbilstošas iepirkuma procedūras, sadaļā "Dokumenti (aktuālie)" (kā atsevišķās datnes).

